Iva Majoli - Wikipedija

# Iva Majoli

### Izvor: Wikipedija

Iva Majoli
slika:slika.jpg
Država | Hrvatska
Prebivalište | Zagreb, Hrvatska
Datum rođenja | 12. kolovoza 1977.
Мjesto rođenja | Zagreb, Hrvatska
Visina | 1,75 m
Тežina | 61 kg
Profesionalno igra od | 1991.
Igra | desnom rukom
Zarađeni novac | 4.405.867 $
Pojedinačno
Pobjeda/poraza | 316/225
Osvojeni turniri | 8
Najbolji plasman | 4 (5. veljače 1996.)
Parovi
Pobjeda/poraza | 99/124
Osvojeni turniri | 1
Najbolji plasman | 24 (21. kolovoza 1995.)

Iva Majoli (Zagreb, 12. kolovoza 1977.) je najbolja hrvatska tenisačica svih vremena.

Kao trinaestogodišnjakinja debitirala je na ITF turniru u Malom Lošinju. U karijeri je osvojila 9 ATP turnira, 8 pojedinačno i jedan u paru. Najveći joj je uspjeh bio osvajanje teniskog Grand slam turnira Roland Garros u Parizu 1997. godine kada je u finalu pobjedila Švicarku Martinu Hingis, do tog turnira neporaženu u tekućoj godini. Roland Garros joj je i bio i prvi veliki uspjeh u karijeri. 1993. se sa 16 godina probila u 4. kolo u kojem je izgubila od Steffi Graf sa 6:4, 7:6 iako je vodila 4:2 u prvom i 6:5 u drugom setu.

Prvo finale ostvarila je 1994. godine u Osaki kada je izgubila od Maleeve. Godinu poslije osvojila je i svoj prvi turnir. Bilo je to u Zürichu, gdje je do naslova porazila Novotnu i Pierce. Iste godine osvaja i Filderstadt i nakon toga ulazi u Top 10 na WTA listi.

1996. osvojila je još 2 turnira. Prvi joj je bio u Tokiu gdje je savladala prvu nositeljicu Moniku Seleš (bila je to prva pobjeda nad nekom igračicom broj 1), Martinu Hingis i Arantxu Sanchez Vicario. Iste godine osvojila je i Essen. Te godine nastupala je i na Olimpijskim igrama u Atlanti gdje je ispala u četvrtfinalu.

1997. godina joj je bila najbolja sezona u karijeri. Osvojila je Roland Garros, kao 11. tinejdžerica kojoj je to uspjelo i kao najniže postavljena nositeljica do tada (9). Najupečatljivije je bilo četvrtfinale u kojem je pobjedila predstavnicu SAD-a i 5. nositeljicu Lindsay Davenport. Naime, Iva je gubila 7:5 i 4:0 i uspjela je preokrenuti meč. Finale protiv Hingis je dobila je vrlo uvjerljivo sa 6:4 i 6:2, ne ponudivši Martini ni jednu break loptu. Martina je do tada držala omjer sezone od 37-0. Do kraja sezone osvojila je još Hannover i Hamburg.

1998. godine igra polufinala Tokija i Linza. Tijekom sezone, ozljede i bolest je primoravaju da ne igra na turnirima, tako da je te godine, u kolovozu, ispala iz Top 20.

2000. godine, nakon što je operirala desno rame u Miamiju, vraća se tenisu. Sa rankingom 459., čak je 8 turnira zaredom izgubila u prvom kolu, da bi prvu pobjedu ostvarila nakon 11 mjeseci - protiv Meghan Shaughnessy. Potvrdu povratka najavila je prolaskom u polufinale Madrida (prvog u dvije godine) i finale Kuala Lumpura (gdje je pobjedila 2. nositeljicu Jelenu Dokić, a u finalu izgubila od Nagyove). Sezonu je završila kao 73. na svijetu iako je u travnju iste godine bila 466.!

2001. godine, po prvi puta nakon 1998. igra sva četiri Grand Slama. Osvojila je i svoj prvi turnir u parovima (s Razzano). Bila je na korak prolaska u 4. kolo US Opena, gdje su je 2 poena djelila od pobjede nad prvom igračicom svijeta Hingis. Do kraja godine igrala je finala Quebeca i Linza. Sezonu je završila kao 32. igračica što joj je bio najbolji plasman nakon 1999.

2002. godinu počela je ispadanjima u prvom kolu, no kao 58. igračica svijeta uspjeva osvojiti turnir u Charlestonu, što joj je bio prvi pojedinačni naslov od Roland Garrosa 1997. godine. Tim naslovom postala je najniže plasirana tenisačica koja je osvojila jedan od Top Tier turnira (otkad su Tier turniri počeli 1980. godine). Osim finala Bola do kraja godine nije zabilježila značajnije rezultate.
Sezona poslije toga bila je izrazito neuspješna.
Sa tenisom se prestala baviti u studenom 2004. godine sa omjerom pobjeda i poraza u karijeri od 316-225.

### [uredi] Pregled osvojenih turnira

No. | Datum | Turnir | Protivnik u finalu | Rezultat
1. | 8. listopada 1995. | Zurich, Švicarska | Mary Pierce (Francuska) | 6-4 6-4
2. | 15. listopada 1995. | Filderstadt, Njemačka | Gabriela Sabatini (Argentina) | 6-4 7-6
3. | 14. veljače 1996. | Tokyo, Japan (Pan Pacific) | Arantxa Sanchez Vicario (Španjolska) | 6-4 6-1
4. | 25. veljače 1996. | Essen, Njemačka | Jana Novotna (Češka) | 7-5 1-6 7-6
5. | 23. veljače 1997. | Hannover, Njemačka | Jana Novotna (Češka) | 4-6 7-6 6-4
6. | 4. svibnja 1997. | Hamburg, Njemačka | Ruxandra Dragomir (Rumunjska) | 6-3 6-2
7. | 7. lipnja 1997. | Roland Garros, Francuska | Martina Hingis (Švicarska) | 6-4 6-2
8. | 21. travnja 2002. | Charleston, SAD | Patty Schnyder (Švicarska) | 7-6 6-4

No. | Datum | Turnir | Partnerica | Suparnice u finalu | Rezultat
1. | 11. veljače 2001. | Pariz, Francuska | Virginie Razzano (Francuska) | Kimberly Po (SAD) & Nathalie Tauziat (Francuska) | 6-3 7-5

### [uredi] Legenda

Legenda
Grand Slam (1)
WTA Championships (0)
Tier I Event (3)
WTA Tour (4)

## [uredi] Vanjske poveznice

- WTA Profil

Dobavljeno iz "http://hr.wikipedia.org../../../i/v/a/Iva_Majoli_cb2c.html"

Kategorija: Hrvatski tenisači

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Español
- Français
- 日本語
- Nederlands
- Polski
- Српски / Srpski
- Svenska